**N Y I L A T K O Z A T**

Alulírott **……………………………..** – székhely:…………………….., cégjegyzékszám:…………………….., adószám:……………………., képviseli:……………………………, mint reklámozó – a továbbiakban: *„****Reklámozó***” - az alábbi nyilatkozatot teszi.

**Előzmények:**

Reklámozó tudomással bír arról, hogy 2017. július 01. napján hatályba lépett a 2017. évi CIV. törvény, amely a településkép védelméről szóló 2016. évi LXXIV. törvényt – a továbbiakban: „***Településképi Tv.***” - módosította. Ezen felül Reklámozó tudomással bír arról, hogy a Településképi Tv. módosítása miatt a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet - a továbbiakban: „***Rendelet***” - is módosult a 191/2017. (VII.7.) Kormányrendeletben foglaltaknak megfelelően.

A fenti módosítások alapján a Településképi Tv. 11/G. § alanyi hatálya alá tartozó szervek/személyek, mint reklámozók kizárólag a Településképi Tv-ben és a Rendeletben meghatározott feltételek mellett tehetnek közzé reklámhordozón plakátot vagy reklámot 2017. július 15. napját követően.

A Reklámozó tudomással bír arról, hogy a listaár alkalmazása során reklámozónak minősül az a személy/szervezet is, aki/amely kapcsán a Rendelet 8/D. § (1) bekezdésében foglalt feltételek teljesülnek.

**A fentiekre tekintettel Reklámozó az alábbi nyilatkozatot teszi.**

**1.** **A Reklámozó kijelenti, hogy a Településképi Tv. 11/G. § alapján:[[1]](#footnote-1)**

□ **a)** nem minősül a Településképi Tv. 11/G. § (1) bekezdésében meghatározott személynek

□ **b)** a Településképi Tv. 11/G. § (1) bekezdésében meghatározott személynek minősül, de a Településképi Tv. 11/G. § (5) bekezdése alapján mentességet élvez

□ **c)** a Településképi Tv. 11/G. § (1) bekezdésében meghatározott személynek minősül és Településképi Tv. 11/G. § (5) bekezdésében meghatározott mentességet nem élvez

**2.** **A Reklámozó kijelenti továbbá, hogy[[2]](#footnote-2)**

**□ a Településképi Tv. 2017. évi CIV. törvény szerinti, 2017. július 1. napjától hatályos módosításának hatálybalépését megelőzően keletkezett olyan megrendeléseire, melynek teljesítése 2017. július 15. napja után lesz részben, vagy egészében elfogadja a listaárat és a teljesítést továbbra is kéri**

**□ a Településképi Tv. 2017. évi CIV. törvény szerinti, 2017. július 1. napjától hatályos módosításának hatálybalépését megelőzően keletkezett olyan megrendeléseinek, melynek teljesítése 2017. július 15. napja után lesz részben, vagy egészében a teljesítését a továbbiakban nem kéri.**

**3.** A Reklámozó kötelezettséget vállal arra, hogy amennyiben a jelen nyilatkozat 1. pontjában megjelölthöz, vagy bármilyen e tárgyban tett későbbi nyilatkozatához képest bármilyen változás állna be, úgy arról a JCDecaux-t haladéktalanul (*teljes bizonyító erejű magánokiratba foglalt nyilatkozattal*), a lentiek szerint közvetlenül is értesíti.

A Reklámozó tudomásul veszi, hogy a JCDecaux belső nyilvántartásában a jelen nyilatkozat – *illetve bármilyen későbbi változás esetén a Reklámozó legutolsó e tárgyban megtett nyilatkozata -* alapján tartja nyilván a Reklámozót, függetlenül attól, hogy a nyilatkozat kiadására melyik üzleti évben kerül sor. Erre figyelemmel egészen addig, amíg a jelen – *illetve a legutolsó e tárgyban tett -* nyilatkozatához képest változást nem jelent be a Reklámozó, a JCDecaux a jelen – *illetve bármilyen későbbi változás esetén a legutolsó e tárgyban megtett -* nyilatkozatban foglaltak alapján biztosít reklám/plakát felületet a Reklámozó részére.

Abban az esetben, ha a Reklámozó az 1. pontban a c) pontot jelölte meg (*vagy tenne ilyen tartalmú nyilatkozatot a későbbiekben bármikor*), úgy köteles a JCDecaux-t már az ajánlatkéréskor értesíteni, amennyiben olyan jogviszony keretében igényelne reklám/plakát felületet, amelyre a legutolsó nyilatkozatához képest a Településképi Tv. 11/G. § (5) bekezdése szerinti mentessége nem terjed ki. A JCDecaux – üzleti évtől függetlenül, eltérő tartalmú nyilatkozatig - ebben az esetben is a legutolsó nyilatkozatban foglaltakat veszi minden esetben alapul (*például: mentességre vonatkozó nyilatkozat esetén – bármely megrendelés kapcsán is tette azt a Reklámozó - ellenkező tartalmú nyilatkozat megtételéig a JCDecaux vélelmezi, hogy a mentesség keretében igényel újabb felület(ek)et a Reklámozó*).

A változásra vonatkozó bejelentést (*a teljes bizonyító erejű magánokiratba foglalt nyilatkozat scannelt példányának csatolásával*) a Reklámozó a telepuleskep@jcdecaux.com email címre kell, hogy megtegye. A bejelentésben a Reklámozónak egyértelműen jelölnie kell azt is, hogy korábbi nyilatkozatához képest történt változás (*megadva a változás, illetve a legutóbbi nyilatkozat benyújtásának időpontját*).

**4.** Reklámozó vállalja, hogy a Településképi Tv., valamint az annak végrehajtására kiadott Rendeletben előírt (bejelentési) kötelezettségeinek minden esetben megfelelő formában és határidőben maradéktalanul eleget tesz.

**5.** A Reklámozó vállalja, hogy már az ajánlatkéréssel egyidejűleg jelzi a JCDecaux-nak, ha olyan hirdetést kíván megrendelni, amelyre személyétől függetlenül a Településképi Tv., illetve a Rendelet – ideértve különösen, de nem kizárólagosan a Rendelet 8/D § (1) bekezdését – alapján a listaár alkalmazása kötelező. A Reklámozó tudomásul veszi, hogy a plakátok/reklámok tartalmáért kizárólag ő tartozik felelősséggel.

**6.** Abban az esetben, ha a megrendelés nem a Településképi Tv. szerinti listaár alapján jött létre, azonban mégis kiderül, hogy a reklámfelület(ek) értékesítése bármilyen okból kizárólag listaáron történhet, úgy Reklámozó tudomásul veszi, hogy

1. a kihelyezés megkezdése előtt a JCDecaux Általános Szerződési Feltételeiben („***ÁSZF***”), illetve - amennyiben az az ÁSZF-hez képest eltérő rendelkezéseket tartalmaz - JCDecaux-val az érintett megrendelése kapcsán létrejött jogviszonyában szabályozottak szerint (*akár részben, akár* egészben) lemondhatja az érintett megrendelést. Lemondás hiányában, illetve részbeni lemondás esetén a le nem mondott plakátok/reklámok vonatkozásában a hirdetési díj automatikusan, minden külön jognyilatkozat nélkül az adott reklámra/plakátra vonatkozó listaárnak megfelelően megemelkedik. A Reklámozó tudomásul veszi, hogy lemondás hiányában – illetve a le nem mondott reklámok/plakátok vonatkozásában – a JCDecaux tehát a listaáron történő értékesítés szabályainak megfelelően megemelkedett díjon fogja teljesíteni a megrendelést.

1. amennyiben a kihelyezés már megkezdődött, de az adott kampány még nem fejeződött be, úgy a Reklámozó erre vonatkozó írásbeli igénye esetén a JCDecaux intézkedik az érintett plakátok/reklámok eltávolítása iránt. Ebben az esetben a kihelyezéssel érintett időszakra vonatkozó hirdetési díj automatikusan, minden külön jognyilatkozat nélkül az adott reklámra/plakátra vonatkozó listaárnak megfelelően megemelkedik (*azaz, ezen időszakra a listaáron történő értékesítés szabályainak megfelelően megemelkedett díj jár a JCDecaux részére*). A kihelyezéssel nem érintett – azaz az érintett plakátok/reklámok tényleges eltávolítását követő – időszakra pedig a vonatkozó megrendelésben szereplő hirdetési díjat kell – az eltávolítástól függetlenül – változatlanul megfizetnie a Reklámozónak.
2. amennyiben a hirdetési időszak már véget ért, úgy a hirdetési díj minden külön jognyilatkozat nélkül, automatikusan az adott reklámra/plakátra vonatkozó listaárnak megfelelően megemelkedik (*azaz, ebben az esetben a teljes hirdetési időszakra a listaáron történőértékesítés szabályainak megfelelően megemelkedett díj jár a JCDecaux részére*).

A fentiek szerint automatikusan megemelkedett díjakat (különbözetet) a Reklámozó – a JCDecaux erre vonatkozó felszólítását követő 8 napon belül - köteles abban az esetben is megtéríteni a JCDecaux-nak, ha a vonatkozó megrendelésre megadott díjat egyébként már megfizette. Minden olyan esetben, mikor kiderül, hogy az értékesítésre a listaár alkalmazása kötelező, a Reklámozó köteles a Településképi Tv., valamint a Rendeletben foglalt (bejelentési) kötelezettségeinek haladéktalanul eleget tenni.

**7.** A Reklámozó tudomásul veszi, hogy a jelen, illetve bármely későbbi, a jelen nyilatkozattal kapcsolatos nyilatkozata valóságtartalmáért felelősséggel tartozik. Valótlan tartalmú nyilatkozat esetén az ebből eredő károkért a Ptk. (2013. évi. V. törvény) szerinti teljes kártérítési felelősséggel tartozik. Amennyiben a Reklámozó valótlan tartalmú nyilatkozatot ad ki, vagy elmulaszt eleget tenni a jelen nyilatkozatban, a Településképi Tv-ben, illetve a Rendeletben foglalt bármely kötelezettségének, úgy az ezzel kapcsolatos minden felelősség őt terheli, valamint köteles megtéríteni valamennyi ebből származó kárt (ideértve különösen, de nem kizárólagosan a JCDecaux oldalán felmerülő károkat, közigazgatási bírságokat, egyéb fizetési kötelezettségeket). A Reklámozó tudomásul veszi, hogy a JCDecaux nem köteles a bírságot megállapító hatósági/bírósági határozat ellen fellebbezést, vagy egyéb jogorvoslatot előterjeszteni. A jogorvoslat elmaradása nem ad alapot arra a Reklámozónak, hogy kötelezettségeit a JCDecaux felé felé ne teljesítse.

A Reklámozó hozzájárul ahhoz, hogy a jelen nyilatkozatot a JCDecaux az illetékes hatóságokhoz/bírósághoz benyújtsa, részükre bemutathassa.

A Reklámozó tudomásul veszi, hogy a jelen nyilatkozat kapcsán „listaár” alatt a Településképi Tv. , illetve a Rendelet szerinti listaárat kell érteni.

Kelt: …………………, 2017. …………..(hó) …. (nap)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**[Társaság neve]**

mint

**REKLÁMOZÓ**

képviseli:

**[vezető tisztségviselő neve és beosztása]**

1. Kérjük a megfelelő négyzetet jelölje be [↑](#footnote-ref-1)
2. Csak abban az esetben kell kitölteni, ha az 1. pontban a c) választ adta és van olyan megrendelése, mely 2017. július 01. előtt keletkezett, de a teljesítése 2017. július 15. napja utáni időpontban lesz részben, vagy egészben. [↑](#footnote-ref-2)